OpenLLM-France/wikimedia huggingface dataset:
# Camí del Trull

El Camí del Trull és un camí rural del terme municipal de Monistrol de Calders, a la comarca del Moianès.
Arrenca de la Carretera de la Coma, al nord del poble de Monistrol de Calders, al nord del lloc on el torrent de Colljovà desguassa en la Golarda; des d'aquest lloc, el camí s'adreça a trobar la Golarda, la travessa a gual, canvia de direcció cap al sud, i s'adreça cap a la dreta de la resclosa de la Païssa, on troba un trencall a través del qual puja cap a la Païssa fins a trobar el Camí de la Païssa.
Abans, però, just en trobar la riera, el camí s'adreçava cap al nord sense travessar-la, fins a trobar el Trull, on un pont rústic permetia travessar la Golarda i, pel Racó del Trull, pujar cap a Vilaterçana i la Grossa per la Carena del Peter i el Serrat de la Tirolena.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.
# Can Sibina

Can Sibina és una obra de Gualba (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Edifici aïllat de planta baixa, pis i golfes. Format per dos mòduls, amb l'era enrajolada davant la casa, quadres i forn de pa. Teulada a doble vessants amb l'aiguavés als costats. Contraforts externs de pedra al mur lateral.
La porta quadrada, amb llinda de fusta, pot ser indicativa d'una masia del segle xviii. Algunes finestres són del segle XVI: la de sobre la porta, formada per una llinda de pedra amb un arc trilobat picat i la inferior a l'esquerra, amb dues mènsules que aguanten la llinda, format un arc deprimit convex.

## Història

Al fogatge de 1497 apareix «En Saurina»; a la Vegueria de Barcelona-Sant Vicenç de Gualba, de 1515, apareix «Salvi alulit alies Savina». L'avi de l'actual propietària ho va comprar a l'antic amo, Pau Sibina. La masia actual ha estat restaurada partint de dues antigues masoveries. La pallissa i els estables van ser convertits en dos habitatges. Les finestres gòtiques provenen d'un altre edifici. La datació s'ha realitzat per l'estil i per referència de la propietària.

## Referències

* 1 2 3 «Can Sibina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2017].
# Can Cucurull

Can Cucurull és una masia al nord del nucli de Sant Esteve de Palautordera (al Vallès Oriental). Masia orientada cap al sud, de planta baixa i pis i coberta a dues vessants. Porta dovellada i finestres de pedra d'arc pla. La finestra de l'esquerra del pis està decorada en la part inferior amb una tira trenada i a la part superior amb una mena de sol sobre núvols. A la façana hi ha un banc i un pou. La masia està envoltada d'annexes i està enganxada a Can Mainou.
Popularment ha estat anomenada al llarg dels anys amb diverses variants del nom Cocurull; algunes de les formes emprades han estat: Can Cocurull, Can Pocurull o Can Pucurull.
Poden trobar-se fotografies d'aquesta masia que daten d'entre 1899 i 1905 a la col·lecció Estudi de la Masia Catalana de l'Arxiu Fotogràfic del Centre Excursionista de Catalunya.

## Referències

* ↑ «Masia Can Cocurull». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 octubre 2017].
* ↑ «Cerca "Can Pucurull"». Estudi de la Masia Catalana. Centre Excursionista de Catalunya. Arxiu Fotogràfic. [Consulta: 5 febrer 2021].
# Pseudojuloides

Pseudojuloides és un gènere de peixos de la família dels làbrids i de l'ordre dels perciformes.

## Taxonomia

* Pseudojuloides argyreogaster (Günther, 1867)
* Pseudojuloides atavai (Randall & Randall, 1981)
* Pseudojuloides cerasinus (Snyder, 1904)
* Pseudojuloides elongatus (Ayling & Russell, 1977)
* Pseudojuloides erythrops (Randall & Randall, 1981)
* Pseudojuloides inornatus (Gilbert, 1890)
* Pseudojuloides kaleidos (Kuiter & Randall, 1995)
* Pseudojuloides mesostigma (Randall & Randall, 1981)
* Pseudojuloides pyrius (Randall & Randall, 1981)
* Pseudojuloides severnsi (Bellwood & Randall, 2000)
* Pseudojuloides xanthomos (Randall & Randall, 1981)

## Referències

* ↑ Bellwood, D. R. & J. E. Randall 2000. Pseudojuloides severnsi, a new species of wrasse from Indonesia and Sri Lanka (Perciformes: Labridae). J. South Asian Nat. Hist. v. 5 (no. 1): 1-5.
* ↑ FishBase (anglès)
* ↑ Animal Diversity Web (anglès)
* ↑ BioLib (anglès)
* ↑ AQUATAB.NET
* ↑ UNEP-WCMC Species Database (anglès)
* ↑ The Taxonomicon (anglès)
* ↑ «Pseudojuloides (Genus)» (en anglès). ZipcodeZoo.com. Arxivat de l'original el 15 de setembre 2012. [Consulta: 1r novembre 2008].
* ↑ Catalogue of Life (anglès)
* ↑ ITIS (anglès)

## Bibliografia

* Fowler H. W. 1949. The fishes of Oceania--Supplement 3. Mem. Bernice P. Bishop Mus. Mem. 12 (no. 2). 37-186.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J. E., Randall, H. A., 1981., A revision of the labrid fish genus Pseudojuloides, with descriptions of five new species., Pac. Sci., 35:51-74.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* Animal Diversity Web (anglès)
# Pseudojuloides argyreogaster

Pseudojuloides argyreogaster és una espècie de peix de la família dels làbrids i de l'ordre dels cipriniformes que es troba a Tanzània i a les Seychelles.

## Referències

* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pseudohydromys occidentalis

Pseudohydromys occidentalis és una espècie de mamífer rosegador de la família dels múrids. És endèmic de Nova Guinea (Indonèsia i Papua Nova Guinea), on viu a altituds d'entre 2.300 i 3.800 msnm. El seu hàbitat natural són els boscos montans. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, occidentalis, significa 'occidental' en llatí.

## Referències

* ↑ Gerrie, R.; Kennerley, R. Pseudohydromys occidentalis. UICN 2016. Llista Vermella d'espècies amenaçades de la UICN, edició 2016, consultada el 18 novembre 2017.
# Calau de Sulawesi

El calau de Sulawesi o calau de les Cèlebes (Rhyticeros cassidix) és una espècie d'ocell de la família dels buceròtids (Bucerotidae) que habita zones boscoses de Sulawesi i algunes illes properes.

## Referències

* ↑ «Calau de Sulawesi». Cercaterm. TERMCAT, Centre de Terminologia. Rev. 08/03/2013 (català)
# Calau de Mindoro

El calau de Mindoro (Penelopides mindorensis) és una espècie d'ocell de la família dels buceròtids (Bucerotidae) que habita els boscos de Mindoro a les Filipines.
# Puig de Massanella

El Puig de Maçanella o Puig de Massanella és el segon cim més alt de Mallorca, amb una altura de 1364 m. Pertany al municipi d'Escorca.
És el cim més alt accessible de l'illa, car el seu veí més alt Puig Major té un complex d'antenes militars al cim, fet que la converteix en una muntanya molt popular. El cim és inusual per tenir una fossa profunda que sembla haver estat formada per la dissolució de la pedra calcària que es deia que s'havia utilitzat per emmagatzemar neu en el passat. Hi ha diverses ruïnes al coll proper al cim que abans eren cases de neu.

## Principals accessos

Hi ha una primera ruta a peu fins al cim des del sud, seguida de diverses rutes de pujada des del coll de la Línia cap al nord, senyalitzades amb petites fites i punts vermells pintats a les roques, i una segona ruta fàcil de pujada que comença una mica més avall al costat sud-oest del coll.
* Des del Coll de la Batalla la qual ruta té un preu de 4 € per residents i 6 € per no residents.Tot passant pel Coll de la Línia.
* Des de Mancor, passant també pel Coll de la Línia.

## Referències

* ↑ «Son Cledera, Puig de Lofra y Puig de Maçanella: Estos son los nuevos topónimos de Baleares que propone el Nomenclátor Geográfico». Diario de Mallorca, 04-11-2021 [Consulta: 1r març 2023].
* ↑ Mallorca - Tramuntana Nord. Mapa - guia excursionista (en català, castellà, alemany i anglès). Tercera.. Alpina, Març de 2013. ISBN 978-84-8090-346-2.
* ↑ «Puig de Massanella» (en espanyol). [Consulta: 17 octubre 2023].

## Enllaços externs

* Cases de neu del Massís del Massanella Arxivat 2005-12-08 a Wayback Machine..
* El cim a peakbagger.com.
* https://web.archive.org/web/20091024134429/http://geocities.com/Yosemite/Rapids/1446/massanel.htm
# Quadrangle Snegurochka Planitia

El quadrangle Snegurochka Planitia és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-1) inclou la porció de la superfície de Venus situada en latitud d'entre 75º a 90° N, i longitud entre 0° a 360° E.
Deu el seu nom a la Snegurochka Planitia.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Snegurochka Planitia, V-1
# Canon RF 800mm f/11 IS STM

El Canon RF 800mm f/11 IS STM és un teleobjectiu fix amb muntura Canon RF.
Aquest, va ser anunciat per Canon el 9 de juliol de 2020, amb un preu de venda suggerit d'uns 1.129€.
Aquest objectiu s'utilitza sobretot per fotografia de fauna i esport. També és una bona alternativa per la seva major qualitat òptica per a qui recorren al digiscoping (acoblar un telescopi a una càmera) per aconseguir focals extremes.
El 2021, aquest objectiu va guanyar el premi de International Design Awards com a millor disseny d'objectiu intercanviable.

## Característiques

Les seves característiques més destacades són:
* Distància focal: 800mm
* Obertura: f/11
* Motor d'enfocament: STM (Motor d'enfocament pas a pas, silenciós)
* Estabilitzador d'imatge de 4 passes
* Distància mínima d'enfocament: 600cm
* Rosca de 95mm
* Distorsió òptica de 0,72% (tipus coixí).
* A f/11 l'objectiu ombreja les cantonades amb 0,3 passes de llum.
* La qualitat òptica és molt uniforme en tot l'objectiu, des del centre fins a les cantonades.

## Construcció

* La muntura i la resta de parts són totes de plàstic.
* Compten amb un sistema retràctil d'extensió i plegat abans del seu ús.
* No consta de diafragma, ja que és f/11 fixe. Les 11 lents de l'objectiu estan distribuïdes en 8 grups.
* Consta d'una lent difractiva.

## Accessoris compatibles

* Tapa E-95
* Parasol ET-101
* Filtres de 95mm
* Tapa posterior RF
* Estoig LZ1435
* Multiplicador RF 1.4x
* Multiplicador RF 2x

## Objectius similars amb muntura Canon RF

* Canon RF 800mm f/5.6L IS USM

## Referències

* 1 2 «Canon RF 800mm F11 IS STM Specs» (en anglès). Dpreview.
* ↑ «RF 100-500 mm f/4,5-7,1L, RF 85 mm f/2 Macro y RF 600/ 800 mm f/11 IS STM: nuevo “arsenal” de teleobjetivos para el sistema EOS R» (en castellà). Xataka foto.
* 1 2 «Canon 800 mm f11 y 600 mm f11 IS RF: nuevos teleobjetivos low cost para las EOS R» (en castellà). Photolari.
* ↑ «Canon designs recognized with internationally renowned iF Design Awards for 27th consecutive year with PowerShot ZOOM telephoto-type camera winning top honors» (en anglès). Canon global.
* 1 2 3 «Canon RF 800mm F/11 IS STM Lens Review - Performance» (en anglès). E photo zine.
* ↑ «Canon RF 800mm f/11 IS STM DO» (en anglès). Kenrockwell.
* ↑ «Objetivo Canon RF 800mm F11 IS STM» (en castellà). Canon store.
* ↑ «Canon RF 800mm F5.6L IS USM» (en anglès). Dpreview.
# Canon TS-E 17mm f/4L

El Canon TS-E 17mm f/4L és un objectiu fix gran angular i descentrable de la sèrie L amb muntura Canon EF.
Aquest, va ser anunciat per Canon el 18 de febrer de 2009, amb un preu de venta suggerit de 2.399€.
Aquest objectiu s'utilitza sobretot per fotografia arquitectònica.
El 2009, aquest objectiu va guanyar el premi de Technical Image Press Association (TIPA) com a millor objectiu professional.
El 2010, aquest objectiu va guanyar el premi de International Design Awards com a millor disseny d'objectiu intercanviable.

## Característiques

Les seves característiques més destacades són:
* Distància focal: 17mm
* Obertura: f/4 - 22
* Enfocament manual
* Distància mínima d'enfocament: 25cm
* Inclinació de fins a +/- 6,5° i desplaçament de fins a +/- 12mm
* Distorisió òptica de -1,14% (tipus barril)
* Entre f/5.6 i f/8 és on l'objectiu dona la millorar qualitat òptica i menys distorsiona les cantonades.

## Construcció

* El canó i la muntura són metàl·lics
* El diafragma consta de 8 fulles, i les 18 lents de l'objectiu estan distribuïdes en 12 grups.
* Consta d'un element asfèric i quatre lents d'ultra baixa dispersió
* El mecanisme TS es pot bloquejar en una posició mitjançant dos anelles. Aquestes, es poden ajustar amb un rang de moviment de fins a +/- 6,5º d'inclinació i 12 mm de desplaçament.

## Accessoris compatibles

* Tapa 17
* Tapa posterior E
* Funda LP1219

## Objectius similars amb muntura EF

* Laowa 15mm f/4.5 Zero-D Shift

## Referències

* 1 2 3 4 «Canon TS-E 17mm f/4L Specs» (en anglès). Dpreview.
* ↑ «Canon TS-E 17mm f4L y TS-E 24mm f3.5L II, nuevos objetivos descentrables» (en castellà). Xataka foto.
* ↑ «Canon TS-E 17mm f/4L Tilt-Shift Lens Review» (en anglès). The digital picture.
* ↑ «Premios TIPA 2009, los ganadores» (en castellà). Xataka foto.
* ↑ «TS-E 17mm F4L» (en anglès). IF award.
* 1 2 «Canon TS-E 17mm f/4 L - Analysis - conventional setup» (en anglès). Optical limits. Arxivat de l'original el 2023-01-15. [Consulta: 15 gener 2023].
* 1 2 «Canon TS-E 17mm f/4 L» (en anglès). Optical limits. Arxivat de l'original el 2023-01-15. [Consulta: 15 gener 2023].
* ↑ «Canon TS-E 17mm f/4L Accesorios» (en castellà). Canon España. Arxivat de l'original el 2023-01-15. [Consulta: 15 gener 2023].
* ↑ «Venus Laowa 15mm F4.5 Zero-D Shift Specs» (en anglès). Dpreview.
# Canon RF 70-200mm f/2.8L IS USM

El Canon RF 70-200mm f/2.8L IS USM és un teleobjectiu zoom de la sèrie L amb muntura Canon RF.
Aquest, va ser anunciat per Canon el 14 de febrer de 2019, amb un preu de venda suggerit de 2989€.
Aquest objectiu s'utilitza sobretot per fotografia de fauna i esport.
El 2020, aquest objectiu va guanyar el premi de Technical Image Press Association (TIPA) com a millor teleobjectiu zoom per a càmeres sense mirall.

## Característiques

Les seves característiques més destacades són:
* Distància focal: 70-200mm
* Obertura: f/2.8 - 32
* Motor d'enfocament: USM (Motor d'enfocament ultrasònic, ràpid i silenciós)
* Estabilitzador d'imatge de 5 passes
* Distància mínima d'enfocament: 70cm
* Rosca de 77mm
* Distorsió òptica a 70mm d'1,21% (tipus barril) i a 200mm de 0,755% (tipus coixí). Amb l'autocorrecció activada aquests valors disminueixen a 0,01% a 70mm (tipus barril) i a a 0,078% a 200mm (tipus coixí).
* A 70mm i f/2.8 l'objectiu ombreja les cantonades amb més d'un pas de llum, a partir de f/8 aquest efecte arriba al seu mínim, 0,3 passes de llum. Amb l'autocorrecció activada aquests valors disminueixen a 0,36 passes a f/2.8 i a 0,15 passes a f/8.
* A 200mm i f/2.8 l'òptica ombreja les cantonades amb més de dos passes i mitja, i a f/8 arriba al seu mínim, amb 0,18 passes d'ombrejat.
* Amb l'autocorrecció activada aquests valors disminueixen a gairebé mig pas a f/2.8 i a 0,11 passes a f/8.
* La millor qualitat òptica en tota la focal es troba a f/4 al centre, i a f/5.6 a les cantonades.

## Construcció

* La muntura i part d l'interior són metàl·lics, mentre que la resta de parts són de plàstic.
* El diafragma consta de 9 fulles, i les 17 lents de l'objectiu estan distribuïdes en 13 grups.
* Consta de dos lents de fluorita (per resistir la brutícia i taques), d'una de super ultra baixa dispersió, quatre lents d'ultra baixa dispersió, una d'elles asfèrica, una lent asfèrica i un revestiment de sublongitud d'ona.

## Accessoris compatibles

* Tapa E-77 II
* Parasol ET-83F
* Filtres de 77mm
* Tapa posterior RF
* Funda LP1424
* Muntura per a trípode de tipus anell E (WIII)

## Objectius similars amb muntura Canon RF

* Canon RF 70-200mm f/4L IS USM

## Referències

* ↑ «Canon RF 70-200mm F2.8L IS USM Specs» (en anglès). Dpreview.
* ↑ «Canon RF 15-35 mm, RF 24-70 y RF 70-200 mm f/2,8, análisis: un kit completo para seducir a los profesionales» (en castellà). Xataka foto.
* ↑ «Sony, Canon and Fujifilm win big at TIPA World Awards 2020» (en anglès). Digital rev.
* ↑ «Canon RF 70-200mm F2.8 L IS USM Lens Specifications and Measurements» (en anglès). The digital picture.
* 1 2 3 «Canon RF 70-200mm f/2.8 USM L IS - Test Report / Review - Analysis» (en anglès). Optical limits. Arxivat de l'original el 2023-03-02. [Consulta: 2 març 2023].
* ↑ «Canon RF 70-200mm f/2.8L» (en anglès). Kenrockwell.
* ↑ «Objetivo Canon RF 70-200mm F2.8L IS USM» (en castellà). Canon store.
* ↑ «Canon RF 70-200 F4L IS USM» (en anglès). Dpreview.
# Cantons de l'Essonne

Els cantons de l'Essonne (Illa de França) són 21 i s'agrupen en tres districtes. Fins al 2015 n'hi havia 42.

## 1984 - 2015

* El Districte d'Étampes té 6 cantons i la sotsprefectura d'Étampes com a cap:
cantó de Dourdan - cantó d'Étampes - cantó d'Étréchy - cantó de La Ferté-Alais - cantó de Méréville - cantó de Saint-Chéron
* El Districte d'Évry té 17 cantons i la prefectura d'Évry com a cap:
cantó de Brunoy - cantó de Corbeil-Essonnes-Est - cantó de Corbeil-Essonnes-Oest - cantó de Draveil - cantó d'Épinay-sous-Sénart - cantó d'Évry-Nord - cantó d'Évry-Sud - cantó de Grigny - cantó de Mennecy - cantó de Milly-la-Forêt - cantó de Montgeron - cantó de Morsang-sur-Orge - cantó de Ris-Orangis - cantó de Saint-Germain-lès-Corbeil - cantó de Vigneux-sur-Seine - cantó de Viry-Châtillon - cantó d'Yerres
* El Districte de Palaiseau té 19 cantons i la sotsprefectura de Palaiseau com a cap:
cantó d'Arpajon - cantó d'Athis-Mons - cantó de Bièvres - cantó de Brétigny-sur-Orge - cantó de Chilly-Mazarin - cantó de Gif-sur-Yvette - cantó de Juvisy-sur-Orge - cantó de Limours - cantó de Longjumeau - cantó de Massy-Est - cantó de Massy-Oest - cantó de Montlhéry - cantó d'Orsay - cantó de Palaiseau - cantó de Sainte-Geneviève-des-Bois - cantó de Saint-Michel-sur-Orge - cantó de Savigny-sur-Orge - cantó de Les Ulis - cantó de Villebon-sur-Yvette

## 2015

Una nova redistribució territorial va ser definida per decret del 24 de febrer de 2014, per al departament de l'Essonne, que va entrar en vigor en el moment de la primera renovació general d'assemblearis departamentals després d'aquest decret, qüestió que va passar al març de 2015.
Es va reduir de 42 a 21 cantons.
* Arpajon
* Athis-Mons
* Brétigny-sur-Orge
* Corbeil-Essonnes
* Dourdan
* Draveil
* Épinay-sous-Sénart
* Étampes
* Évry
* Gif-sur-Yvette
* Longjumeau
* Massy
* Mennecy
* Palaiseau
* Ris-Orangis
* Sainte-Geneviève-des-Bois
* Savigny-sur-Orge
* Les Ulis
* Vigneux-sur-Seine
* Viry-Châtillon
* Yerres

## Referències

* ↑ Décret n° 2014-217 du 24 février 2014 portant délimitation des cantons dans le département de l'Essonne
# Cantó de Sant Valier

El cantó de Sant Valier és un cantó francès del departament dels Alps Marítims, situat al districte de Grassa. Té 7 municipis i el cap és Sant Valier.

## Municipis

* Cabris
* Escranhòla
* Puegmeinada
* Esperacedes
* Lo Tinhet
* Sant Cesari de Sianha
* Sant Valier

## Història

Llista dels consellers generals successius :
| Data d'elecció | Identitat | Partit |
| 1961-1992 | Régis Capponi | RPR |
| 1992- | Maxime Coullet | Divers droite |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | 17.935 | 20.370 |
# Rabiye Qadir

Rabiye Qadir :
| Xinès tradicional: | Xinès tradicional: | 熱比婭·卡德爾 |
| Xinès simplificat: | Xinès simplificat: | 热比娅·卡德尔 |
Rabiye Qadir o Rebiya Kadeer (nascuda el 21 de gener de 1947) és una prominent empresària i activista política uigur de la regió nord-oest de Xinjiang a la República Popular de la Xina (PRC).
Qadir ha estat activa en la defensa dels drets de la minoria musulmana uigur, que segons ella ha estat sotmès a l'opressió sistemàtica pel govern xinès. Qadir viu actualment a l'exili als Estats Units.

## Referències

* ↑ «Rebiya Kadeer, la controvertida candidata defensora de uigures» (en castellà). Terra-es, 13-09-2006. [Consulta: 6 juliol 2009].
* ↑ «Foreign Policy: Seven questions with Rebiya Kadeer» (en anglès), 01-08-2009. Arxivat de l'original el 2010-01-19. [Consulta: 26 desembre 2010].

## Enllaços externs

* Més de cent quaranta morts en una violenta repressió a la Xina Arxivat 2009-07-09 a Wayback Machine.
* Profile: Rebiya Kadeer a BBC (anglès)
# Rabil (Cap Verd)

Rabil (crioll capverdià Rabil) és una vila a la part occidental de l'illa de Boa Vista a l'arxipèlag de Cap Verd. És l'antiga capital de l'illa. És la segona vila més poblada, a 6 kilòmetres al sud-est de la capital, Sal Rei. L'aeroport internacional Aristides Pereira és vora la vila.

## Referències

* ↑ Coad, Jenny. «Cape Verde: All adrift in the Atlantic». Mail Online, 28-08-2010. Arxivat de l'original el 13 juliol 2012.